**ՈՒՂԵՐՁ**

Մեծարգո՛ մանկավարժներ, ծնողներ, սիրելի՛ աշակերտներ ։

Շնորհավորում եմ հերթական ուսումնական տարին հաջողությամբ ավարտելու և Վերջին զանգի խորհրդանշական օրվա կապակցությամբ։

Այս օրը տարվա ձեռքբերումներն ու  լավագույն հիշողություններն ամփոփելու լավ առիթ է։

Յուրաքանչյուր Վերջին զանգ իր հետ բերում է հակասական զգացողությունների տարափ, որի կիզակետում ավարտական դասարանների աշակետներն են։

Սիրելի 9-րդ  դասարանցիներ, ավարտվում է ձեր կրթության առաջին փուլը, սակայն սկսվում  է շարունակական կրթության մի նոր փուլ, որը պետք է տևի ողջ կյանքի ընթացքում։ Լիահույս եմ, որ ձեր հաջողություններով հնչեցնելու եք մեր համայնքի անունը ամենատարբեր հարթակներում, լիահույս եմ, որ լինելու եք մեր համայնքը զարգացնող անվանի բժիշկներ, ծրագրավորողներ, արհեստավորներ, իրավաբաններ և ինչու չէ՝ համայնքի ղեկավարներ։

Դուք ապրում եք հնարավորությունների դարաշրջանում, քաղեք առավելագույնը յուրաքանչյուր պահից, եղեք առաջնորդ ու պահանջատեր՝ ամեն ինչի հիմքում ունենալով կրթությունն ու սերը։

Մաղթում եմ ձեզ բարի երթ, բարի ընթացք դեպի նվաճումներ, դեպի անձնական ու գործնական հաղթանակներ։

Սիրելի՛ մանկավարժներ, դաստիարակության և կրթության բարդ գործը ձեր ուսերին է, մաղթում եմ ձեզ անսպառ եռանդ, առողջություն, նվաճումներ՝ որպես լավագույն օրինակ ձեր սաներին։

Մաղթում եմ, որ այս Վերջին զանգի ղողանջները խաղաղություն ավետեն, գարնանային վերջին օրերի հետ ջերմություն ու ներդաշնակություն բերեն մեր երկրին։

Շնորհավոր Վերջին զանգ։

**Համայնքի ղեկավար` ՀԱԿՈԲ ՇԱՀԳԱԼԴՅԱՆ**